[TÁJÉKOZTATÁS GYERMEKÉTKEZTETÉS SZEMÉLYI TÉRÍTÉSI DÍJÁNAK MEGÁLLAPÍTÁSÁHOZ](http://www.tik.tiszaujvaros.hu/index.php/74-informaciok/hirek/673-tajekoztatas-teritesi-dij-kedvezmenyek-igenylesehez)

**A gyermekek védelméről és a gyámügyi igazgatásról szóló 1997. évi XXXI. törvény, valamint a 431/2015. (XII. 23.) Korm. rendelet 2016. január 1-jétől módosította a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet gyermekétkeztetésre vonatkozó rendelkezéseit. Intézményünk az étkeztetési térítési díjkedvezmények (ingyenes/kedvezményes étkezés; szociális díjkedvezmény) igénybevételével kapcsolatban az alábbiakról tájékoztatja a Tisztelt Lakosságot.**

**Normatív kedvezmény (ingyenes/kedvezményes étkezés):**

**Óvodai nevelés esetén ingyenes étkezésre jogosult a gyermek, ha:**

        rendszeres gyermekvédelmi kedvezményben részesül,

        tartósan beteg vagy fogyatékos, vagy családjában tartósan beteg vagy fogyatékos gyermeket nevelnek,

        családjában három vagy több gyermeket nevelnek,

        nevelésbe vételét rendelte el a gyámhatóság, vagy

        családjában az egy főre jutó havi jövedelem nem haladja meg a kötelező legkisebb munkabér (111.000 Ft) személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének a 130%-át (2016. évben 95.960.-).

Az óvodai nevelés esetén az ingyenes étkezés megállapítása iránt nyilatkozatot kell benyújtani. A kérelmezőnek egy nyilatkozatot kell benyújtania, amennyiben ugyanazon intézménybe járó gyermekei után azonos jogcímen igényli a normatív kedvezményt.

A nyilatkozat/kérelem az Ostorosi Szőlőfürt Óvodában átvehető, vagy a [www.ostoros.hu](http://www.ostoros.hu) Intézmények/Diákkonyha oldalról letölthető.

A nyilatkozatot az óvoda vezetőjéhez kell benyújtani.

**1-8. évfolyamon nappali rendszerű iskolai oktatásban részt vevő tanuló**

Ingyenes étkezésre jogosult, ha:

• rendszeres gyermekvédelmi kedvezményben részesül, vagy

• gyámhatóság által nevelésbe vették.

Kedvezményes étkezésre (50%-os étkezési térítési díjkedvezményre) jogosult, ha:

• családjában három vagy több gyermeket nevelnek, vagy

• tartósan beteg vagy fogyatékos.

A szükséges formanyomtatvány beszerezhető Árpád Fejedelem Tagiskola 3300 Ostoros, Petőfi Sándor út 2., vagy letölthető - a nyomtatvány letölthető [www.ostoros.hu](http://www.ostoros.hu) Önkormányzat/Letölthető dokumentumok oldalról:

**A nyilatkozatok/kérelmek benyújtása folyamatos.**  
A nyilatkozatot/kérelmet az intézmény igazgatójának címezve kell benyújtani.

**Térítési díj 2016.**

**Ostoros Községi Önkormányzat Képviselő-testületének**

**1/2014.(II.18.) önkormányzati rendelete**

**a gyermekétkeztetés térítési díjának megállapításáról**

Ostoros Községi Önkormányzat Képviselőtestülete az Alaptörvény 32. cikk (2) bekezdésében biztosított feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény 29. § (1), 147. § (1) és 151.§ (2) bekezdéseiben kapott felhatalmazás alapján a következőket rendeli el:

1.§

A rendelet hatálya kiterjed az Ostoros Községi Önkormányzat által fenntartott Ostorosi Szőlőfürt Óvodába valamint a Klebelsberg Intézményfenntartó Központ által fenntartott Kemény Ferenc Sportiskola és Általános Iskola Árpád Fejedelem Tagiskolájába járó gyermekekre és tanulókra, szüleikre, gyámjaikra, gondviselőikre.

2.§

(1) Ostoros Községi Önkormányzat az önkormányzattal szerződéses jogviszonyban álló vállalkozás útján biztosítja a településen az óvodai és iskolai gyermekétkeztetést.

(2) A gyermekek napközbeni ellátását biztosító intézményekben az alapellátás keretébe tartozó szolgáltatások közül az étkeztetésért az Önkormányzat intézményi térítési díjat állapít meg, melynek alapja az élelmezés nyersanyagköltségének egy ellátottra jutó napi összege.

(3) A gyermekétkeztetés intézményi térítési díját intézményenként, e rendelet melléklete tartalmazza.

(4) A normatív kedvezményezettek körét a a gyermekek védelméről és a gyámügyi igazgatásról szóló 1997. évi XXXI. törvény 151.§-a határozza meg.

(5) A rendelet mellékletében meghatározott térítési díjat a tárgyhót megelőző hónap 15. napjáig kell befizetni.

3.§

(1) Ez a rendelet 2014. március 1. napján lép hatályba.

(2) Hatályba lépésével egyidejűleg hatályát veszti az Önkormányzat által fenntartott intézmények nyersanyagköltségének, valamint a munkahelyi vendéglátás nyersanyagköltségének és térítési díjának megállapításáról szóló 2/2012. (I.27.) számú önkormányzati rendelet.

**Kisari Zoltán sk. Vasas Ágostonné sk.**

**polgármester jegyző**

**A rendelet elfogadásra került: 2014. február 17.**

**A rendelet kihirdetésre került: 2014. február 18.**

**Vasas Ágostonné sk.**

**jegyző**

Melléklet a 1/2014.(II.8.) számú rendelethez

**A gyermekétkeztetés intézményi térítési díja a nevelési–oktatási intézményekben**

1.) **Ostorosi Szőlőfürt Óvoda:**

Napi háromszori étkezés térítési díja: **481.- Ft/nap/adag**

(tízórai, ebéd, uzsonna)

2.) **Árpád Fejedelem Tagiskola**:

Napi háromszori étkezés térítési díja: **510.-Ft/nap/adag**

(tízórai, ebéd, uzsonna)

Napi egyszeri étkezés térítési díja: **405.-Ft/nap/adag**

(ebéd)

A feltüntetett térítési díjak az általános forgalmi adót is tartalmazzák.